&larr Siek en sat vir Dettol se kiem-propaganda
Ja, lag maar lekker &rarr
8 antwoorde op As dit nie haatspraak is nie, bestaan haatspraak nie
Hutus in beheer van radiostasies het aanhoudend en ongestoord uitgesaai dat Tutsis kokkerotte is. Ons Grondwet moet eerbiedig word en as die ANC een nasie
wil bou, moet hy die opposisiepartye se steun vra om die Grondwet te wysig sodat haatspraak minder eng omlyn word.
Ek het 'n probleem met die feit dat hierdie lied hoegenaamd in die hof gaan draai het. Die regering van die dag moes onmiddellik gereageer het, toe daar sprake was dat dit "dalkies" verkeerd geinterpreteer word deur, let wel, massas werkloses wat dikwels nie heeltemal geletterd is nie en op oorlewering staat maak om die geskiedenis korrek te verstaan (dis 'n feit hierdie en nie rassisties bedoel nie). Wat verwag 'n mens van 'n regering wat deur 'n president wat 'n masjiengeweerliedjie sing, gelei word en waar die "jeugdige" dertigjarige deur 'n vrou wat "necklacing" van haar eie mense toegelaat het, ondersteun word as 'n "seun"? Max kan maar verskoning soek en die uitspraak kritiseer soveel as wat hy wil, want dis sy reg. Dis my reg om te sê die blote uiting van daardie woorde is verkeerd. Iets is lelik skeef en siek hierso.
kobusvictor het gesê op September 20, 2011
Gerrit, dankie vir hierdie rigtinggewende artikel. Jy verwoord die saak op so 'n logiese manier dat ek my ten volle daarmee kan vereenselwig. Hierdie saak openbaar maar net weer dat ons 'n land met 'n gebrek aan waardes is. MensWAARDIGHEID is baie skaars. Dankie.
Duidelik voel die ANC rassiste anders oor die saak, maar soos gewoonlik is hulle verkeerd….sommer donners ver verkeerd die keer.
gerritbrand het gesê op September 23, 2011
Jy's reg. AfriForum word nou veroordeel omdat hulle langs die korrekte Grondwetlike kannale die aantasting van hul menseregte aangepak het – so asof hulle nou rassespanning opjaag ('n klassieke geval van "blaming the victim"), maar dit alles kon vermy gewees het as die regering in die eerste plek teen die rassistiese, teengrondwetlike lied standpunt ingeneem het,.
Jip. Menswaardigheid. Wie dit ernstig opneem, kan nooit sing skiet hierdie of daardie groep honde en diewe nie, en wie daardie soort gesingery goedkeur, of selfs net verskook, vertoon daarmee self 'n gebrek aan 'n menswaardigheidsbesef. Dan word ideologie belangriker as mense.
Kobusfaasen het gesê op Oktober 4, 2011
Volgende spelfoute kom voor in u skrewe: 'gelykheidshoefuitspraak', 'vlyend', 'Afrikforum' en 'antisimitiese'. Daar is geen duidelike definisie van haatspraak in ons regsboeke nie. Indien etimologie ons taal se erfenis is, is alle plek- en plantname met die name 'Boesman' en 'Hotnot' ook haatspraak.
Jammer oor die spelfoute. Die definisie in die Grondwet is nie heeltemal betekenisloos nie, maar natuurlik moet dit in spesifieke gevalle vertolk word in rigtings wat nie deur die formulering in die wet uitgespel word nie. Dis die aard van regspraak: interpetasies wat dan presedente skep.
"Boesman" het al voor die hof gekom, en die gebruik daarvan wanneer dit nie neerhalend bedoel word nie is aanvaar. Die saak teen Die Burger oor die gebruik van die woord was onsuksesvol. Tereg ook, want "Boesman" (anders as die polities korrekte "San") was nooit 'n neerhalende woord nie.
Die ander woord wat jy noem, ken ek net in die benaming hotnotsvy. "Hottentot" kom wel in plekname voor. Interessant genoeg is pogings om Hottentotsholland se naam te verander juis deur mense uit die Koi-agtergrond teengestaan. Nogmaals het ons hier te doen met 'n woord wat aanvanklik geen kwade betekenis gehad het nie. Ek weet nie of daar al hofsake oor was nie.
Die beginsel wat in die "Boesman"-saak gegeld het, is dat die konteks waarin 'n woord gebruik word bepalend is.